als_Latn dik_Latn sag_Latn
Kopja e veçantë e “Mesharit” të Gjon Buzukut ekspozohet në institucionin e kreut të shtetit
Merkure, 24 Dhjetor 2014 20:20 Shkruar nga D.T.
Ditën e sotme paradite, në hollin “Nënë Tereza” të institucionit të Presidentit të Republikës u ekspozua një kopje e veçantë e librit të parë në gjuhën shqipe, e “Mesharit” të murgut Gjon Buzuku (1555).
Ky libër i rrallë me vlera historike dhe kulturore u bë dhuratë nga Ati i Shenjtë, Papa Françesku I gjatë vizitës së tij në Tiranë më 21 shtator 2014. Një kopje në formë CD-je e “Mesharit” iu dorëzua edhe Drejtorisë Qendrore të Arkivit të Shtetit.
Në frymën e festimit të Krishtlindjes, ditën e enjte, më 25 dhjetor 2014, institucioni i kreut të shtetit do të hapë dyert për publikun e interesuar të shikojë nga afër kopjen e “Mesharit” të Gjon Buzukut nga ora 11.00 deri në orën 14.00.
als_Latn als_Latn als_Latn als_Latn als_Latn